অসমৰ ৰাষ্ট্ৰীয় নাগৰিক পঞ্জীত ৪০ লাখৰো অধিক লোকৰ নাম সন্নিৱিষ্ট নোহোৱাক লৈ বিৰোধী তৃণমূল কংগ্ৰেছে আজি ৰাজ্যসভাত অচলাৱস্থাৰ সৃষ্টি কৰে। তৃণমূল কংগ্ৰেছে বিষয়টো লৈ দুপৰীয়ালৈকে ৰাজ্যসভাৰ কাম-কাজ স্থগিত ৰখাৰ বাবে বাধ্য কৰে।
প্ৰচণ্ড গণ্ডগোলৰ মাজতে ৰাজ্যসভাৰ অধ্যক্ষ এম ভেংকায়ানাইডুৱে ৰাজ্যসভাৰ সদস্যসকলক কয় যে গৃহমন্ত্ৰী ৰাজনাথ সিঙে লোকসভাৰ কাম-কাজ সমাপ্ত কৰি আহি এই অতি সংবেদনশীল আৰু গম্ভীৰ বিষয়টোৰ ওপৰত উত্থাপিত প্ৰশ্নৰ উত্তৰ প্ৰদান কৰিব।
তৃণমূল কংগ্ৰেছৰ নেতা ডেৰেক অ'ব্ৰীয়েনে নিয়ম-২৬৭ৰ অধীনত (অধ্যক্ষৰ সন্মতিক্ৰমে কোনো সদস্যৰ দ্বাৰা এটা নিয়মৰ প্ৰয়োগ অনিৰ্দিষ্ট কাললৈ স্থগিত কৰাৰ বাবে আৱেদন জনোৱাৰ আহ্বান) তেওঁৰ মনোযোগ আকৰ্ষণ কৰাটো বিচাৰিছিল।
সোমবাৰে সদনৰ কাম-কাজ বাধাগ্ৰস্ত কৰাটো প্ৰত্যক্ষ কৰা প্ৰতিবাদত আগভাগ লোৱা তৃণমূল কংগ্ৰেছৰ সদস্যসকলে দুই আসনৰ মাজৰ কালি ঠাইসমূহলৈ ওলাই আহি প্ৰতিবাদ সাব্যস্ত কৰিছিল।
যেতিয়াই সকলো সদস্যই প্ৰতিবাদ সাব্যস্ত কৰিচিল তেতিয়াই নাইডুৱে ৰাজ্যসভাৰ কাম-কাজ দুপৰীয়ালৈকে স্থগিত কৰি দিয়ে। ৰাজ্যসভা স্থগিত কৰাৰ পূৰ্বে তেওঁ আঙুলিয়াই দিয়ে যে তেওঁৰ অনুৰোধত গৃহমন্ত্ৰীয়ে ৰাজ্যসভাৰ মজিয়াত উপস্থিত হৈছিল যদিও তেওঁ বক্তব্য ৰাখিব পৰা নাছিল।
ৰাষ্ট্ৰীয় নাগৰিক পঞ্জী উন্নীতকৰণক বিষয়টোৰ ঐতিহাসিক পটভূমি আৰু ই অসম চুক্তিৰ ভিত্তিত হোৱাৰ কথা উল্লেখ কৰি তেওঁ আজি কয় যে গৃহ মন্ত্ৰীক তেওঁ ৰাজ্যসভাত উপস্থিত থকাৰ বাবে অনুৰোধ কৰিছে।
ৰাজ্যসভাৰ অধ্যক্ষগৰাকীয়ে কয় যে লোকসভাত প্ৰশ্নোত্তৰ দিয়াৰ পাচত গৃহ মন্ত্ৰীগৰাকী ৰাজ্যসভাত উপস্থিত হ'ব।
টাইমছ অব ইণ্ডিয়াৰ প্ৰতিৱেদন অনুসৰি গৃহ মন্ত্ৰীয়ে তেওঁৰ বক্তব্য ৰখাৰ পাছত সদস্যসকলক স্পষ্টিকৰণ বিচৰাৰ সুযোগ দিয়া হ'ব নে নাই বিৰোধী দলৰ নেতা আৰু প্ৰবীণ কংগ্ৰেছ নেতা গুলাম নবী আজাদে প্ৰশ্ন কৰে।
নাইডুৱে কয় যে সেই সুযোগ দিয়া হ'ব। উল্লেখ্য যে কালি গুৱাহাটীত প্ৰকাশ কৰা ৰাষ্ট্ৰীয় নাগৰিক পঞ্জীৰ পূৰ্ণাংগ খচৰাত আৱোদন জনোৱা ৩.২৯ কোটি লোকৰ মাজৰ পৰা ২.৮৯ লোকৰ নাম সন্নিৱিষ্ট হৈছে। অৰ্থাৎ ৪০.০৭ লোকৰ নাম বাদ দিয়া হৈছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
